
Rüütli tänava ajaloolise kvartali ja selle lähiala detailplaneeringu keskkonnamõju strateegilise hindamise algatamata jätmine


1. ASJAOLUD JA MENETLUSE KÄIK
Narva Linnavolikogu 26.05.2022 otsusega nr 25 algatati Rüütli tänava ajaloolise kvartali ja selle lähiala detailplaneeringu.
Vastavalt detailplaneeringu algatamise otsusele detailplaneeringu eesmärk on planeeringualal ajaloolisest tänavavõrgust ja hoonestuse mahtudest lähtuvalt kvartalite loomine, ajalooliste tänavate taastamine ja ehitusõiguse andmine taastatavate kvartalite hoonestamiseks, olemasolevate suurte kinnistute kruntimine ning maakasutuse sihtotstarvete määramine, tehnovõrkudega varustamine, liikluskorralduse, arhitektuur-ehituslike, muinsus- ja keskkonnakaitse ning heakorrastuse põhimõtete määramine. 
Detailplaneeringu koostamise algataja: Narva Linnavolikogu (Peetri plats 1, Narva, 20308 Eesti, tel. 35 99032, e-post: narvavk@narva.ee). 
Planeeringu korraldaja: Narva Linnavalitsuse Arhitektuuri- ja Linnaplaneerimise Amet (Peetri plats 5, 20308 Narva, tel. +372 359 9050, narvaplan@narva.ee). 
Planeeringuala asukoht: Vanalinna linnaosa, Narva linn.
Detailplaneeringu maa-ala asub Narva linnas Vanalinna linnaosas ning planeeringuala pindala ca 2,2 ha. Planeeringuala hõlmab järgmised kinnistud: Pimeaia tn 12 (51101:001:1505), Pimeaia tänav (51101:002:0085), Rüütli tn 8 (51101:002:0001), Rüütli tn (51101:002:0096), Suur tn L2 (51101:002:0090), Suur tn 10c (51101:001:0919), Suur tn 12 (51101:002:0008), Koidula tn 10 (51101:002:0104). Narva Vanalinna linnaosale on kehtestadud 22.11.2012 Narva Linnavolikogu otsusega nr 132 „Narva Vanalinna linnaosa üldplaneering“ ja tehtud “Narva vanalinna linnaosa üldplaneeringu keskkonnamõju strateegiline hindamine” (Ramboll Eesti AS, mai, 2011)
Keskkonnamõju hindamise ja keskkonnajuhtimissüsteemi seaduse (KeJHS) § 34 lg 2 keskkonnamõju strateegilise hindamise algatab või jätab algatamata strateegilise planeerimisdokumendi koostamise algataja. Kui strateegilise planeerimisdokumendi koostamise algataja ja koostamise korraldaja ei kattu, võib keskkonnamõju strateegilise hindamise algatada strateegilise planeerimisdokumendi koostamise korraldaja.
Kuna tegemist on üldplaneeringut muutva detailplaneeringuga, siis KeJHS § 33 lg 2 p 3 kohaselt keskkonnamõju strateegilise hindamise algatamise vajalikkust tuleb kaaluda ja anda selle kohta eelhinnang, kui koostatakse detailplaneering planeerimisseaduse § 142 lõike 1 punktides 1–3 sätestatud juhul. Planeerimisseaduse (PlanS) § 142 lg 1 p 1 kehtestatud üldplaneeringu põhilahenduse detailplaneeringuga muutmine on üldplaneeringuga määratud maakasutuse juhtotstarbe ulatuslik muutmine. 
Seega peab otsustaja andma eelhinnangu selle kohta, kas tegevusel on oluline keskkonnamõju vastavalt KeHJS § 33 lg 2 p 3. Sellest tulenevalt sõltub KSH vajadus eelhinnangu tulemusest ning asjaomaste asutuste arvamustest.
Keskkonnamõju strateegilise hindamise algatamise või algatamata jätmise kaalutlus põhineb „Rüütli tänava ajaloolise kvartali ja selle lähiala detailplaneeringu keskkonnaõju strateegilise hindamise (KSH) eelhinnangul“ (lisatud korralduse juurde).
Keskkonnamõju strateegilise hindamise (KSH) läbiviimine antud juhul ei ole vajalik järgmistel põhjustel:
· Planeeringuala asub Narva linna Vanalinna linnaosas, millele on kehtestadud 22.11.2012 Narva Linnavolikogu otsusega nr 132 Narva Vanalinna linnaosa üldolaneering ja tehtud “Narva vanalinna linnaosa üldplaneeringu keskkonnamõju strateegiline hindamine” (Ramboll Eesti AS, mai, 2011)
· Kuna planeeringuala ja planeeringu kontaktala ulatuvad servamisi väheses ulatuses loodukaitseala ja II kategooria kaitsealause loomaliigi leiupaiga territooriumile ning planeeringuga püstitatud eesmärkide saavutamine ei eelda olulist keskkonnamõju.
· Kavandatava tegevuse mõjupiirkonda ei jää ühtegi puurkaevu ehk maaparandussüsteemi. 
· [bookmark: _GoBack]Korrektsete töömeetodite kasutades ning arvestades eelhinnangus esitatud keskkonna tingimuste ja nõuete tätmisel ei eelda kavandatav arendustegevus negatiivset mõju pinnasele, taimestikule, loomastikule, veestikule ning ümbritsevale keskkonnale.
· Planeeringuga ei nähta ka ette tegevusi, mis oluliselt suurendaks liiklusest tingitud õhusaastet. Oluline ebasoodne mõju õhukvaliteedile puudub. 
· Kavandatava tegevusega ei kaasne olulisel määral soojuse, kiirguse ega lõhna teket. Alal ei ole olulisi vibratsiooniallikaid. Samuti ei lähtu vibratsiooni ka arendustegevusest.
· Piiriülest mõju planeeringu realiseerimisega ei kaasne.
· Üldplaneeringu muudatusettepanek on õigustatud. Detailplaneeringu piirkond on enamasti hoonestatud elamu ehitistega, seega planeeringuga kavandatav lahendus sobib olemasolevasse ümbritsevasse linnakeskkonda.
· Detailplaneeringuga kavandatav tegevus ei kahjusta inimeste tervist, heaolu ega vara.
· Detailplaneeringu realireesimisel on ka oluline positiivne mõju, kuna planeeringu alal kavandatakse uute elamuhoonete rajamine. 
· Planeeringuala paikneb terves ulatuses nõrgalt kaitstud põhjaveega alal, aga antud juhul võib negatiivset mõju vältida, pöörates tähelepanu ehitusajal korrektsetele töömeetoditele ning arendustegevuse planeerimisel arvestada ka sademe- ja reoveetehnovõrkudega. Samuti ehitamise ajal peab ehitaja täitma kehtiva Narva linna heakorra eeskirja nõuded.
· Planeeringuga hõlmatud ala asub tervikuna arheoloogiamälestise “Asulakoht” (reg nr 27276) ja osaliselt ehitismälestise “Narva linnakindlustused, 14. saj – 1863” (reg. nr. 13999) territooriumil. Detailplaneeringu koostamiseks on vajalik koostada muinsuskaitse eritingimused.
Lähtudes eeltoodust ei põhjusta uue detailplaneeringu realiseerimine antud kohas olulist keskkonnamõju. Tegevusega kaasnevad võimalikud mõjud on ehitusaegsed, nende ulatus piirneb peamiselt ehitusalaga ning avariiolukordade risk välistada korrektsete töömeetoditega.
KeHJS § 33 lõike 6 kohaselt käesoleva paragrahvi lõikes 2 nimetatud juhtudel keskkonnamõju strateegilise hindamise vajalikkuse üle otsustamisel tuleb enne otsuse tegemist küsida seisukohta kõigilt asjaomastelt asutustelt, edastades neile seisukoha võtmiseks käesoleva paragrahvi lõike 3 punktides 1 ja 2 ning lõigetes 4 ja 5 nimetatud kriteeriumide alusel tehtud otsuse eelnõu.
Narva Linnavalitsuse Arhitektuuri- ja Linnaplaneerimise Amet saatis Keskkonnaametile päringu Rüütli tänava ajaloolise kvartali ja selle lähiala detailplaneeringu keskkonnamõju strateegilise hindamise algatamise vajalikkuse kohta.
Keskkonnaamet väljendas oma seisukoha 16.08.2022 kirjas nr 6-5/22/14241-2 , et lähtudes algatatava detailplaneeringu eesmärgist, esitatud KSH eelhinnangust, planeeringuala keskkonnatingimustest ja teadaolevast informatsioonist, ei ole eeldada olulist keskkonnamõju ilmnemist (KeHJS § 22 mõistes) ning KSH algatamine ei ole eeldatavalt vajalik. 
Samas juhis Keskkonnaamet tähelepanu, et detailplaneeringu ala jääb väheses ulatuses kaitsealale Pimeaed, kus kehtiv kaitsekord on määratud looduskaitseseaduse (LKS) ja Vabariigi Valitsuse 03.03.2006 määrusega nr 64 „Kaitsealuste parkide, arboreetumite ja puistute kaitse-eeskiri“ (kaitse-eeskiri). Vastavalt kaitse-eeskirja § 7 lg 2 p 4 on kaitsealal ilma kaitseala valitseja (Keskkonnaameti) nõusolekuta keelatud muuhulgas detailplaneeringu kehtestamine.
Muinsuskaitseameti poolt arvamuse väljendas Rüütli tänava ajaloolise kvartali ja selle lähiala detailplaneeringu keskkonnamõju strateegiline hindamise algatamise vajalikkuse kohta Narva Linnavalitsuse Arhitektuuri- ja Linnaplaneerimise Ameti (Muinsuskaitseameti halduspartner muinsuskaitsealaste riiklike kohustuste täitmiseks Narva linnas) muinsuskaitse vaneminspektor.
Narva Linnavalitsuse Arhitektuuri- ja Linnaplaneerimise Ameti (Muinsuskaitseameti halduspartner muinsuskaitsealaste riiklike kohustuste täitmiseks Narva linnas) muinsuskaitse vaneminspektor 24.08.2022 kommentaaris kirjale nr 1-12.1/8073 esitas oma seisukohta, et kõnealuse detailplaneeringuga kavandatav hoonestus ei mõjuta muinsuskaitselisest aspektist oluliselt ümbritsevat ehituslikku keskkonda, lähikonnas paiknevate kinnismälestiste säilivust ning miljööväärtuslike hoonestusalade väljakujunenud ruumilis-arhitektuurset iseloomu. Keskkonnamõju strateegilise hindamise algatamine ei ole muinsuskaitselisest aspektist vajalik ega nõutav.
1. ÕIGUSLIKUD ALUSED
1. Planeerimisseaduse (edaspidi PlanS) § 142 lg 3 kohaselt kui üldplaneeringu põhilahenduse muutmise ettepanekut sisaldava detailplaneeringu koostamisel on nõutav keskkonnamõju strateegilise hindamise korraldamine, lähtutakse detailplaneeringu menetlemisel üldplaneeringu menetlemisele ettenähtud nõuetest.
1. PlanS § 77 lg 1 kohaselt üldplaneeringu ja keskkonnamõju strateegilise hindamise algatab kohaliku omavalitsuse volikogu otsusega.
1. Keskkonnamõju hindamise ja keskkonnajuhtimissüsteemi seaduse § 33 lõike 2 punkti 3 kohaselt keskkonnamõju strateegilise hindamise algatamise vajalikkust tuleb kaaluda ja anda selle kohta eelhinnang ka siis, kui koostatakse detailplaneering planeerimisseaduse § 142 lõike 1 punktis 1 või 3 sätestatud juhul.
1. Keskkonnamõju hindamise ja keskkonnajuhtimissüsteemi seaduse § 34 lõike 2 Keskkonnamõju strateegilise hindamise algatab või jätab algatamata strateegilise planeerimisdokumendi koostamise algataja. Kui strateegilise planeerimisdokumendi koostamise algataja ja koostamise korraldaja ei kattu, võib keskkonnamõju strateegilise hindamise algatada strateegilise planeerimisdokumendi koostamise korraldaja.
2. OTSUS
Jätta eelhinnangu järeldustele (lisatud otsuse juurde) tuginedes „Rüütli tänava ajaloolise kvartali ja selle lähiala detailplaneeringu“ keskkonnamõju strateegiline hindamine algatamata.
3. RAKENDUSSÄTTED
3.1. Rüütli tänava ajaloolise kvartali ja selle lähiala detailplaneeringu keskkonnamõju strateegilise hindamise algatamata jätmise otsusega saab tutvuda Narva Linnavalitsuse Arhitektuuri- ja Linnaplaneerimise Ametis vastuvõtuaegadel - esmaspäeviti kell 13.00-17.00; kolmapäeviti 10.00-12.00 ja 13.00-17.00.
3.2. Narva Linnavalitsuse Arhitektuuri- ja Linnaplaneerimise Ametil teatada keskkonnamõju strateegilise hindamise algatamata jätmise otsusest 14 päeva jooksul otsuse tegemisest arvates ametlikus väljaandes Ametlikud Teadaanded, Narva linna veebilehel ja ajalehes, milles Narva linn avaldab oma ametlikke teadaandeid.
3.3. Otsus jõustub teatavakstegemisest.
3.4. Käesoleva otsuse peale võib esitada Narva Linnavalitsusele vaide haldusmenetluseseaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

